निजी स्कूल संचालकों ने धरना देकर जताया आक्रोश
रायसेन| परीक्षा से वंचित हुए देहगांव के चार छात्र-छात्राओं को लेकर बीआरसी द्वारा की गई कार्रवाई से नाराज स्कूल संचालकों ने सोमवार को जिला मुख्यालय पर धरना देकर विरोध जताया। इसके बाद सहायक कलेक्टर हिमांशु चंद्र को ज्ञापन सौंपा। ज्ञापन में कहा गया है कि 10 वीं के पहले पेपर में महात्मा गांधी स्कूल देहगांव एवं सेंट एनडीएम स्कूल के चार छात्र-छात्राओं के वंचित होने के मामले में उनका कोई दोष नहीं है। इस मामले को बीआरसी ने गलत तरीके से प्रस्तुत कर स्कूल प्रबंधन को बदनाम करने की कोशिश की है, इसलिए बीआरसी को निलंबित किया जाए। ज्ञापन सौंपने वालों में प्राइवेट स्कूल संघ के प्रदेश अध्यक्ष अजीत सिंह, प्रदेश सचिव लक्ष्मीकांत मिश्रा, जिलाध्यक्ष सुभाष श्रीवास्तव, रायसेन अध्यक्ष अशोक श्रीवास्तव, हेमराज मीणा आदि शामिल थे।
निजी स्कूल संचालकों ने सौंपा ज्ञापन।
hin_Deva hin_Deva hin_Deva